تورکیه جمهوریتی جمهوررئیسی رجب طیب اردوغان, بیر ییلده 650 مینگ تورر جای قوریب زلزله دن تاثیرلنگن منطقه لرنی رواجلنتیریش نی هدف آلیاتگن لیکلرینی معلوم قیلدی.
جمهوررئیس اردوغان, 6- فبروری ده 11 ولایتده 14 میلیون کیشی نینگ بیواسطه تاثیرلنگن و مرکزی تورکیه نینگ قهرمان ماراش ولایتی دن عبارت بولگن زلزله لرده, دولت نینگ برچه امکانیت لری بیلن منطقه گه ییتیب بارگن لیگینی بیلدیردی.
تورک ملتی نینگ هم برچه امکانیتلری بیلن دستلبکی کوندن بیری زلزله دن تاثیرلنگن کیشیلر بیلن همکارلیک قیلیب کیلگن لیگینی بیلدیرگن اردوغان, "دوست و قرداش اولکه لر و باشقه جای لر دن کیلگن خلق ارا یاردم لرنی هم هیچ قچان ایسدن چیقاره آلمه یمیز" دییه قید ایتدی.
هدفلری نینگ بیر ییل مابینیده توپلم 650 مینگ تورر جای قوریب زلزله دن تاثیرلنگن منطقه لرنی رواجلنتریش دن عبارت ایکن لیگینی بیلدیرگن اردوغان, قیته قوریش ایشلری نینگ تاریخی و مدنی جهتدن اصلی گه اویغون و ساغلام بیر شکلده آلیب باریله دیگن لیگینی معلوم قیلدی.
جمهوررئیس اردوغان, مبارک رمضان آیی مناسبتی بیلن بعضی ولایتلرگه سفر قیلگن لیگی و اوشبو سفرلری چاغیده ینگی تورر جای لرنینگ تهدابی نی قویگن لیکلرینی ایسله تیب اوتدی.
اردوغان, سونگّی زلزله نینگ تورک ملتی نینگ قنچه لیک متحد ایکن لیگینی ینه بیر بار کورسه تیب بیرگن لیگینی بیلدیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
